Γ' Γυμνάσιο Πατρών

Το Γ' Γυμνάσιο Πατρών είναι δευτεροβάθμιο εκπαιδευτικό ίδρυμα της Ελλάδας στην πόλη της Πάτρας. Είναι το τέταρτο στην σειρά γυμνάσιο που ιδρύθηκε στην Πάτρα μετά το Α' Αρρένων, το Β' Αρρένων και το Α' Θηλέων. 

Ιδρύθηκε το 1923, ενώ από το 1932 στεγάζεται εκεί όπου βρίσκεται και σήμερα στην συνοικία Βουδ και κοντά στα Ψηλαλώνια.

Ιστορία
Ιδρύθηκε το 1923 σαν «Γ' Γυμνάσιο αρρένων» με γυμνασιάρχη τον Ιωάννη ΜπουσιώτηΚώστας Τριανταφύλλου, Ιστορικό λεξικόν των Πατρών'', Τόμος Β΄,  Εκ του τυπογραφείου Πέτρου Κούλη, Πάτρα 1995, λήμμα Σχολεία όπου πρωτύτερα είχε διετελέσει φιλόλογος στο Α' Γυμνάσιο Πατρών και στον Α' Γυμνάσιο Θεσσαλονίκης. Αρχικά το σχολείο στεγάστηκε σε κτίριο κοντά στην εκκλησία των Εισοδίων κι έπειτα στον Παντοκράτορα. Το 1932 κατασκευάστηκε το σημερινό κτίριο στην περιοχή Βουδ όπου παραμένει ως σήμεραΝεολόγος , φύλλο 3 Ιανουαρίου 1932Νεολόγος , φύλλο 28 Ιουνίου 1931. 

Το 1933 τελειόφοιτοι μαθητές του γυμνασίου πήραν μέρος στον διαγωνισμό φυσικομαθηματικών μεταξύ των σχολείων της πόληςΑνδρέα Ευθ. Μουγγολιά, Το Β' Γυμνάσιον εν Πάτραις, Αχαία : δύο αιώνων παρουσία στην νεοελληνική εκπαίδευση, Εκδοτικό τυπογραφείο Πατρών Ιωαν. Πετράκη, Πάτρα 1999. Πρώτος ήταν ο τελειόφοιτος του Γ' Γυμνασίου Γεώργιος Τσάμης που κέρδισε το έπαθλο των 1000 δρχ. Τρίτος ο επίσης τελειόφοιτος του Γ΄ Γυμνασίου Ηλίας Σφήκας που κέρδισε για έπαθλο σειρά βιβλίων.

Το γυμνάσιο έχει μεγάλη παράδοση στον σχολικό αθλητισμό κι όχι μόνο, το 1932 αναφέρεται ότι ήταν Πρωταθλήτρια Πατρών στο τοπικό πρωταθλήτρια πετοσφαίρισης νικώντας στον τελικό την Ε.Α. Πατρών με 2-1 σετΑθλητικά Χρονικά, φύλο 9/5/1932, από το ψηφιακό αρχείο της βουλής των Ελλήνων .

Την δεκαετία του '50 το γυμνάσιο ήταν εξατάξιο, αναφέρεται ότι εκδρομές πήγαιναν πεζοί στο κοντινό δασύλλιοΑλέκος Δημητριάδης, Πατραϊκό Μπάσκετ , μια διαδρομή μέσα στο χρόνο από το 1950 μέχρι το.... 2000 και πέρα,  Εκδόσεις Πελοπόννησος, Πάτρα 2012, ISBN 978-960-88372-3-2 . Την ίδια δεκαετία, του '50, διέθετε ισχυρή ομάδα καλαθοσφαίρισης με παίκτες όπως ο Βασίλης Γεωργίου, που έπαιζαν κυρίως στον Απόλλων ΠατρώνΑνδρέα Ευθ. Μουγγολιά, Το Α' Γυμνάσιον εν Πάτραις, Ιστορική και εκπαιδευτική διαδρομή, Εκδοσή Εκτυπωτική Αττικής, Πάτρα 2001 ISBN 960-91579-0-4.

Στις Μαθητικές κινητοποιήσεις του 1990-1991 το σχολείο έγινε πανελλήνια γνωστό για τις κινητοποιήσεις που έγιναν εκεί αλλά και την δολοφονία του καθηγητή μαθηματικών, ενταγμένου στον χώρο της Αριστεράς, Νίκου Τεμπονέρα. Ο Τεμπονέρας χτυπήθηκε με λοστό στο κεφάλι, από τον πρόεδρο της τοπικής ΟΝΝΕΔ, Γιάννη Καλαμπόκα, ο οποίος καταδικάστηκε σε φυλάκισηΑφιερώματα, υπόθεση Τεμπονέρα. Σήμερα το σχολικό συγκρότημα φέρει το όνομα του καθηγητή Νίκου Τεμπονέρα.

Γνωστοί μαθητές & απόφοιτοι
Ο γνωστότερος μαθητής που πέρασε από τα θρανία του Γ' Γυμνασίου ήταν ο Μίκης Θεοδωράκης που φοίτησε τη σχολική χρονιά 1937-38 στην Α' Τάξη. Στα θρανία του Γ' Γυμνασίου φοίτησε και ο δικτάτορας που κυβέρνησε την Ελλάδα για έξι συναπτά έτη, Γεώργιος Παπαδόπουλος (έφερε τους τίτλους και τα αξιώματα του Αντιβασιλέα, του Πρωθυπουργού και του Προέδρου της Δημοκρατίας). Άλλοι ήταν ο Αθανάσιος Σιέμπος, ο Ανδρέας Χριστόπουλος κλπ.

 Παραπομπές 

Κατηγορία:Σχολεία πρωτοβάθμιας και δευτεροβάθμιας εκπαίδευσης στην Πάτρα